कॅपिटल हिल येथे झालेल्या हिंसाचाराला अमेरिकेचे माजी राष्ट्राध्यक्ष डोनाल्ड ट्रंप जबाबदार नसल्याचा निर्णय अमेरिकन सिनेटने दिल्यानंतर ट्रंप यांना मोठा दिलासा मिळाला आहे. 

6 जानेवारी रोजी कॅपिटल हिल येथे हिंसाचार झाला होता. ट्रंप यांनी आंदोलकांना चिथावणी दिली होती असा ठपका त्यांच्यावर होता. 

या सिनेटमध्ये ट्रंप महाभियोग खटल्यावर मतदान झालं. 57 सिनेटरांनी त्यांच्याविरोधात मतदान केलं तर 43 जणांनी त्यांच्या बाजूने मतदान केलं. ट्रंप यांना दोषी ठरवण्यासाठी दोन तृतिआंश सिनेटरांनी (67) त्यांच्या विरोधात मतदान करणे आवश्यक होते पण 57 जणांनीच त्यांच्या विरोधात मतदान केले. 

खटल्याच्या चौथ्या दिवशी म्हणजेच शनिवारी ट्रंप यांना बचाव पक्ष म्हणून आपली बाजू मांडण्याची संधी देण्यात आली. 

गेल्या आठवड्यात ट्रंप यांच्या वकिलांच्या टीमनं ट्रंप यांच्यावरचा महाभियोग खटला असंवैधानिक असल्याचं निक्षून सांगितलं होतं आणि हे ट्रंप यांच्या अधिकारांचं उल्लंघन असल्याचं म्हटलं होतं.  

पण त्यांच्या या दाव्याचा उपयोग झाला नाही आणि त्यांना आपली बाजू मांडण्याची संधी देण्यात आली. 

डोनाल्ड ट्रंप यांची बाजू मांडण्यासाठी त्... आणखी 4000 वर्णांसाठी लेख सुरू ठेवा:
यांच्या वकिलांनी तीन तासांपेक्षा थोडा जास्त वेळ घेतला तर फिर्यादी पक्षाची बाजू मांडण्यासाठी तेरा तास लागले होते. 

असं वाटतं, की बचाव पक्षानं कमीत कमी शब्दांत जास्तीत जास्त सांगण्याचा प्रयत्न केला आहे. कारण ट्रंप यांना दोषी ठरवलं जाऊ नये, यासाठी त्यांच्या रिपब्लिकन पक्षाचे पुरेसे सदस्य माजी राष्ट्राध्यक्षांची बाजू घेणार असल्याचं आधीच स्पष्ट झालं आहे. 

आपली बाजू मांडताना ट्रंप यांच्या टीमनं केलेल्या युक्तिवादाचा सारांश काहीसा असा आहे - 

'डेमोक्रॅट्सनीही असं केलं आहे'

डोनाल्ड ट्रंप यांचा बचाव करताना त्यांच्या वकिलांनी डेमोक्रॅटिक पक्षाच्या सदस्यांचं बोलणंच त्यांच्या विरोधात वापरण्याचा प्रयत्न केला. 

ट्रंप यांच्या वकिलांच्या टीमचे लीड इंपीचमेंट मॅनेजर जेमी रस्किन यांच्यासह हाऊस ऑफ रिप्रेझेंटेटिव्ह्जच्या सदस्यांचे जुने व्हीडियो क्लीप्स दाखवले ज्यात ते याआधीच्या काळात झालेल्या राष्ट्राध्यक्षपदाच्या निवडणुकीच्या निकालाचा निषेध करताना दिसतात. 

 ट्रंप यांच्या वकिलांनी विचारलं, "जर डेमोक्रॅट्स निवडणुकीच्या निकालांना आव्हान देऊ शकतात, तर ट्रंप का नाही?"

व्हीडिओ क्लीपमध्ये डेमोक्रॅट्सच्या वक्तव्यांनंतर ते फुटेज दाखवण्यात आलं ज्यात आंदोलनांदरम्यान झालेल्या हिंसेची दृष्यं होती.   

ट्रंप यांच्या निवडणुक प्रचाराचं ब्रीदवाक्य 'अ बॅटल' फॉर द  सोल ऑफ अमेरिका' म्हणजे अमेरिकेचा आत्मा टिकवण्यासाठी युद्ध असं होतं, याकडे त्यांचे वकील मायकल वेन ब्लीन यांनी लक्ष वेधून घेतलं.   

ब्लीन म्हणाले की डेमोक्रॅट्सना शिक्षा व्हावी असं त्यांना वाटत नाही, पण अशी घोषणाबाजी ही अमेरिकन राजकारणाचा आधीपासूनच भाग होती. 

ते म्हणाले की, आता कदाचित राजकीय कटुता कमी करण्याची वेळ आले आहे. पण ट्रंप यांच्या भाषणाला महाभियोग भरवण्याचा किंवा त्यांना दोषी ठरण्याचा पुरावा मानता येणार नाही. 

'डेमोक्रॅट्सनी ट्रंप यांना समजण्यात चूक केली'

ट्रंप यांचे वकील डेव्हिड स्कून यांना आपली बाजू मांडण्याची संधी मिळाली, तेव्हा त्यांनी डेमोक्रॅटिक इंपिचमेंट मॅनेजर्सवर बरसण्यास सुरुवात केली.   

स्कून यांनी त्यांच्यावर माजी राष्ट्राध्यक्षांची भाषणं अशी निवडून निवडून एडिट करण्याचा आरोप लावला, जेणेकरून ती आणखी भडकावू वाटतील.   

डेव्हिड स्कून यांनी 2017 साली व्हर्जिनियात वंशश्रेष्ठत्व वाद्यांच्या (गौरवर्णिय वर्चस्ववादींच्या) एका रॅलीनं हिंसक रूप घेतलं होतं, तेव्हाचं...